[Foto’s] Seun (10) laat groei poniestert vir siek maatjieFoto: www.buzzfeed.com Toe Gabby Ruiz (12) van Florida in die VSA op vierjarige ouderdom met ŉ seldsame velsiekte gediagnoseer is, het sy mettertyd al haar hare verloor. Aangesien goeie pruike duur is, het sy meestal kopbande of hoede gedra. Gabby het drie jaar gelede ŉ maatjie, Tyler Boone (10), ontmoet en dié twee kom besonder goed oor die weg. Tyler het vir sy ma gesê hy wil graag iets moois vir Gabby doen aangesien sy ŉ bietjie skaam voorkom. Toe Tyler hoor dat Gabby se hare nie meer kan groei nie, het hy besluit om sy hare te laat groei sodat, wanneer dit lank genoeg is, hy dit kan afsny en vir Gabby ŉ pruik laat maak. Tyler het in 2014 sy hare begin groei en moes vir twee jaar uithou met lang hare aangesien die minimum lengte vir ŉ pruik 25,5 cm is. Gabby het sommer self Tyler se hare gesny toe die groot oomblik aangebreek het. Die niewinsgewende organisasie Children with Hair Loss maak nou van Tyler se poniestert vir Gabby ŉ pragtige pruik. Dit sal ŉ paar weke duur voordat Gabby haar nuwe kapsel kan dra. Lees die volledige storie hier.